Budyšin (SN/MiR). Dwanaće studentow ze Zapadočěskeje uniwersity Plzeň přebywa tuchwilu na ekskursiji we Łužicy. Skupinu nawjeduje dr. Bernhard Chappuzeau, kiž skutkuje na tamnišej uniwersiće we wobłuku pedagogiskeje wuměny wučerjow. „Zaměr wuprawy je, zeznać Serbow we Łužicy jako narod, zhonić wo stawiznach a kulturje, wosebje pak wo tudyšim serbskim šulstwje“, rjekny na witanju zamołwity w Budyskej wotnožce Sakskeho krajneho zarjada za šulu a kubłanje (LaSuB) za serbske šulstwo Bosćij Handrik. „Móžno tež, zo wuwabi tónle wopyt mjez někotrymi z Was přeće, na jednej šuli w Sakskej abo samo na jednej serbskej šuli dźěłać“, wón rjekny.
szl_Latn